wannaphong/clean_thaiwikipedia huggingface dataset:
# ยอดมนุษย์เงินเดือน
ยอดมนุษย์เงินเดือน เป็น ภาพยนตร์ไทย สร้างโดย สหมงคลฟิล์ม อินเตอร์เนชั่นแนล, เวิร์คพอยท์ พิคเจอร์ส และ โต๊ะกลม ออกฉายวันที่ 5 ธันวาคม พ.ศ. 2555 กำกับโดย วิรัตน์ เฮงคงดี นำแสดงโดย เจษฎาภรณ์ ผลดี, ณัฐชลัยย์ สุขะมงคล, จิรภา วงศ์โฆษวรรณ, ศกุนตลา เทียนไพโรจน์, เศรษฐพงศ์ เพียงพอ, ธรธร สิริพันธ์วราภรณ์

 นักแสดง 
 เจษฎาภรณ์ ผลดี รับบท ปั้น
 ณัฐชลัยย์ สุขะมงคล รับบท หวาย
 จิรภา วงศ์โฆษวรรณ รับบท นุช
 ศกุนตลา เทียนไพโรจน์ รับบท นัน
 เศรษฐพงศ์ เพียงพอ รับบท จือ
 ธรธร สิริพันธ์วราภรณ์ รับบท ชัย

 งานสร้าง 
thumb|ทีมนักแสดงและผู้กำกับ
ภาพยนตร์เรื่องนี้เป็นผลงานกำกับเรื่องแรกของ วิรัตน์ เฮงคงดี ได้รับแรงบันดาลใจจากการไปพบเพื่อนฝูงที่ทำงานมาแล้วสักพักหนึ่ง และตระหนักว่าชีวิตที่เรียนมหาวิทยาลัย เรียนมัธยมมามันก็เป็นช่วงชีวิตหนึ่งที่ทุกคนมีความสุข แต่ช่วงชีวิตการทำงานนั้นยาวนาน และยังไม่ค่อยมีภาพยนตร์มาทำมากนักhttp://movie.kapook.com/view49919.html สำนักงานที่ถ่ายทำ เป็นสำนักงานย่านบางรัก

คำวิจารณ์
อภินันท์ บุญเรืองพะเนา จากผู้จัดการออนไลน์ วิจารณ์ผู้กำกับภาพยนตร์เรื่องนี้ว่า "ถือว่าสอบผ่าน" วิจารณ์การแสดงของเจษฎาภรณ์ ว่า "แม้บทจะมากอย่างแต่ยังขาดหมัดฮุกที่จะทำให้เราประทับใจอย่างที่ควรจะเป็น เมื่อเทียบกับตัวรอง ๆ บางตัวกลับโดดเด่นเจิดจ้ามากกว่า อย่างบทของเศรษฐพงศ์"

การตอบรับ
ภาพยนตร์ทำรายได้ 32,165,756 บาท20 อันดับหนังไทยทำเงินประจำปี 2555

ยอดมนุษย์เงินเดือน ได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 22 สองสาขา สามผู้เข้าชิง คือ รางวัลผู้แสดงสมบทชายยอดเยี่ยม (เศรษฐพงษ์ เพียงพอ) และรางวัลผู้แสดงสมบทหญิงยอดเยี่ยม (ศกุนตลา เทียนไพโรจน์และจิรภา วงศ์โฆษวรรณ) แต่ไม่ได้รับรางวัล
# สุภาพ ขาวงาม
พันตรี สุภาพ ขาวงาม, ม.พัน.29 รอ. (28 กรกฎาคม –) เป็นนักกีฬาขี่ม้าทีมชาติไทยEmas Eventing Lepas dari Genggaman - News - Vivanews  ผู้ได้รับเหรียญรางวัลจากการแข่งกีฬาขี่ม้าในซีเกมส์ 2011 ทั้งในประเภททีมและประเภทบุคคลThailand's horsemen ride high - The Nation  ขี่ม้าซิว 2 ทอง ยูโด-สกีน้ำคนละทอง - ข่าวไทยรัฐออนไลน์หวายนอนมา ม้าควบทอง - ข่าวไทยรัฐออนไลน์ ตลอดจนเป็นแชมป์ขี่ม้ารายการชิงชนะเลิศแห่งประเทศไทย คิงส์คัพ ประจำปี 2555 ในประเภทอีเวนติง รวมถึงได้รางวัลชนะเลิศอันดับ 2 ในประเภททีมพระเจ้าหลานเธอ พระองค์เจ้าสิริวัณณวรีนารีรัตน์ ทรงร่วมการแข่งขันขี่ม้า ประเภททีม รายการชิงชนะเลิศแห่งประเทศไทย ปี 2555

 ประวัติ 
สุภาพ ขาวงาม เข้าแข่งขี่ม้ารายการชิงชนะเลิศแห่งประเทศไทย คิงส์คัพ ประจำปี 2553 ที่ซึ่งการแข่งครั้งนี้ ทางสมาคมขี่ม้าฯ ได้ใช้เป็นสนามคัดตัวนักกีฬาเข้าแข่งขันเอเชียนเกมส์ 2010 โดยในวันที่ 25 กรกฎาคม ซึ่งเป็นวันที่สองของการแข่งขัน เขาได้อยู่ในอันดับ 2 ของการแข่งขันอีเวนติง จากคะแนนเสียรวมที่ 64.80 คะแนน'นำโชค' ขึ้นนำขี่ม้า คัดเอเชี่ยนเกมส์ปลายปีนี้ - ข่าวไทยรัฐออนไลน์ ครั้นเมื่อถึงการแข่งขันเอเชียนเกมส์ 2010 มีเพียงสุภาพเพียงคนเดียวในทีมเท่านั้น ที่ไม่ได้ใช้ม้าตัวใหม่เข้าแข่ง โดยเขาเลือกใช้ "มิสเตอร์มอส" ซึ่งเป็นม้าตัวเก่าของพรหมธร กิ่งวรรณ เข้าแข่งในฐานะตัวสำรองของทีม

วันที่ 17 พฤศจิกายน พ.ศ. 2554 สุภาพ ขาวงาม เข้าแข่งกีฬาขี่ม้าในซีเกมส์ 2011 ที่ประเทศอินโดนีเซีย ทั้งในประเภททีมและประเภทบุคคล โดยใช้ม้า "อาร์ดโบฮิล แลด" เข้าแข่งขัน โดยในประเภททีม เขาได้ร่วมทีมกับนำโชค จันต๊ะคาด, วีรภัฎ ปฏิกานนท์ และธนภรณ์ ชวตานนท์ ซึ่งในการแข่งวันนี้เอง ที่ธนภรณ์ได้ออกจากการแข่งในประเภทครอสคันทรี เนื่องด้วยม้าเกิดหยุดอยู่ที่เครื่องน้ำ ถึงกระนั้น ในวันที่ 18 พฤศจิกายน ทีมชาติไทยก็สามารถทำผลงานได้อย่างยอดเยี่ยม โดยสุภาพได้ลงแข่งเป็นคนสุดท้ายของทีม และสามารถทำผลงานได้เป็นอย่างดี ซึ่งทีมไทยได้รับรางวัลเหรียญทองจากการแข่งดังกล่าวThailands Athletes Strive for Gold - Chiangrai Times   ส่วนในประเภทบุคคล เขาได้ชิงชัยกับพรหมธร กิ่งวรรณ ผู้เป็นนักขี่ม้าร่วมชาติเดียวกัน โดยพรหมธรเป็นผู้ได้รับรางวัลเหรียญทองจากคะแนนเสียรวม 59.4 คะแนน ส่วนสุภาพเป็นผู้ได้รับรางวัลเหรียญเงินที่คะแนนเสียรวม 65 คะแนนPage 1 The 26th SEA Games 2011- Individual Eventing Competition  

วันที่ 7 พฤษภาคม พ.ศ. 2555 จ่าสิบเอกสุภาพ ขาวงาม เข้าแข่งขี่ม้ารายการชิงชนะเลิศแห่งประเทศไทย คิงส์คัพ ประจำปี 2555 ซึ่งเขาพร้อมด้วยร้อยเอกเกียรตินรงค์ คล่องกาญจน์ และจ่าสิบเอกสมใจ แสนหอม ได้มีโอกาสเข้าร่วมทีมกับพระเจ้าหลานเธอ พระองค์เจ้าสิริวัณณวรีนารีรัตน์ โดยทีมดังกล่าวได้ตำแหน่งชนะเลิศอันดับ 2

วันที่ 11 พฤษภาคม พ.ศ. 2556 ในการแข่งขี่ม้าชิงชนะเลิศแห่งประเทศไทย คิงส์คัพ ประจำปี 2556 สุภาพได้อันดับ 2 ในประเภทอีเวนติง

 รางวัล 
 พ.ศ. 2556 - ถ้วยเพรซิเดนท์ (อีเวนติง) จากพระเจ้าหลานเธอ พระองค์เจ้าสิริวัณณวรีนารีรัตน์ ในงานอีเควสเทรียนแชริตีไรซิงสตาร์อวอร์ดไนท์ 2013สยามกีฬารายวัน. ปีที่ 29 ฉบับที่ 10457. วันอาทิตย์ที่ 20 ตุลาคม พ.ศ. 2556. หน้า 10

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๗ , เล่ม ๑๓๒ ตอนที่ ๑๗ ข หน้า ๑๓๒, ๒ มิถุนายน ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๕ , เล่ม ๑๓๐ ตอนที่ ๔ ข หน้า ๔๒, ๒๘ มกราคม ๒๕๕๖
# นกหัวขวานด่างแคระ
นกหัวขวานด่างแคระ  เป็นนกขนาดเล็กชนิดหนึ่ง ในวงศ์นกหัวขวาน (Picidae)

มีความยาวประมาณ 15 เซนติเมตร ด้านบนลำตัวสีดำมีแถบเป็นจุดสีขาว ด้านล่างลำตัวสีขาวลายดำ ด้านบนหัวสีเทา มีแถบสีดำคาดเหนือตา ตัวผู้มีแถบสีแดงเล็ก ๆ เหนือคิ้ว ซึ่งบางครั้งมองเห็นได้ยากมาก ไม่มีหงอน มีพฤติกรรมเวลาบินจะใช้กระพือบินสลับกับการร่อนกันไป ขณะบินจะส่งเสียงร้องดัง เวลาหากินจะใช้ปากเจาะเข้าไปในต้นไม้ทั้งที่ยังมีชีวิตอยู่และตายแล้ว พร้อมกับใช้ลิ้นที่ยาวซึ่งมีน้ำลายเหนียวและหนามแหลมยื่นยาวออกไปแมลงและหนอน กินเป็นอาหาร วางไข่ครั้งละ 2-3 ฟอง มีพฤติกรรมหากินร่วมกับนกขนาดเล็กชนิดอื่น ๆ เช่น นกไต่ไม้, นกเฉี่ยวดง เรียกว่า "เบิร์ดเวฟ"

นกหัวขวานด่างแคระเป็นนกที่พบได้ในป่าทุกประเภท ตั้งแต่ที่ราบไปจนถึงระดับความสูงจากน้ำทะเล 1,830 เมตร โดยเฉพาะป่าโปร่ง พบกระจายพันธุ์อย่างกว้างขวางตั้งแต่ภูฐาน, บังกลาเทศ, อินเดีย, เนปาล, บรูไน, กัมพูชา, อินโดนีเซีย, จีน, เกาหลี, รัสเซีย, เกาะไต้หวัน และเวียดนาม สำหรับในประเทศไทยจัดเป็นนกประจำถิ่น พบทั่วทุกภาค ยกเว้นภาคกลาง จึงสามารถแบ่งออกเป็นชนิดย่อยต่าง ๆ ได้มากถึง 15 ชนิด (ดูในตาราง)
          
สำหรับในประเทศไทย นกที่พบทางภาคใต้จัดเป็นชนิดย่อย D. c. auritus ซึ่งมีสีเข้มกว่าชนิดย่อยหลัก D. c. canicapillus ที่พบได้ทั่วไปเล็กน้อย และขนหางคู่กลางมีลายจุดจางกว่ามาก ส่วนทางภาคตะวันออกจะสามารถพบชนิดย่อย D. c. delacouri ซึ่งมีสีจางและลายขีดที่อกไม่ชัดเจนเท่าอีก 2 ชนิดย่อยนั้น  และตามกฎหมายจัดเป็นสัตว์ป่าคุ้มครอง นกหัวขวานด่างแคระ สัตว์ป่าคุ้มครอง
# นกตะขาบทุ่งอกสีม่วง
นกตะขาบทุ่งอกสีม่วง  เป็นนกชนิดหนึ่ง ในวงศ์นกตะขาบ (Coraciidae)

นกตะขาบทุ่งอกสีม่วง มีลำตัวยาวประมาณ 38 เซนติเมตร  มีหน้าผากและคิ้วสีขาว กระหม่อมสีเขียวอ่อน มีแถบสีดำพาดผ่านดวงตา แก้มสีส้มแดง คางสีขาว คอและอกสีม่วงแดงแซมด้วยสีขาว ใต้ท้องสีน้ำเงินม่วง ด้านหลังสีน้ำตาล ขนหางสีม่วงน้ำเงิน ดวงตาสีน้ำตาลเข้ม จะงอยปากสีดำ ขาและตีนสีชมพูเหลือง 
    
อาศัยอยู่ตามทุ่งหญ้าและดงไม้  อาหารหลักได้แก่ แมลง, กิ้งก่า และงู รวมถึงตะขาบ, แมงป่อง, หอยทาก, นกขนาดเล็ก และสัตว์ฟันแทะขนาดเล็กด้วย พบกระจายพันธุ์ทั่วไปในทวีปแอฟริกา จนถึงคาบสมุทรอาหรับ สามารถแบ่งออกได้เป็น 2 ชนิดย่อย (ดูในตาราง) จัดเป็นนกที่มีสีสันสดใสและสวยงามมากชนิดหนึ่ง นกตะขาบ 

 ระเบียงภาพ
# วงศ์นกตะขาบ
นกตะขาบ หรือ นกขาบ  เป็นนกในวงศ์หนึ่ง ที่อยู่ในอันดับนกตะขาบ (Coraciiformes) ซึ่งร่วมด้วยนกกะรางหัวขวาน (Upupidae), นกกระเต็น (Alcedinidae), นกจาบคา (Meropidae), นกเงือก (Bucerotidae) สำหรับนกตะขาบจัดอยู่ในวงศ์ CoraciidaeFry, C. Hilary; Fry, Kathie and Harris, Alan (1992). Kingfishers, Bee-eaters and Rollers. London: Christopher Helm. ISBN 0-7136-1410-8.

นกตะขาบเป็นที่บินได้เก่งมาก ลำตัวอวบอ้วน หัวโต ปากหนาใหญ่ ลำตัวขนาดพอ ๆ กับอีกา ส่วนใหญ่ลำตัวมีสีม่วงหรือน้ำเงินคล้ำ ชอบเกาะนิ่งตามที่โล่ง ๆ เช่น ทุ่งหญ้า, ทุ่งนา เพื่อมองหาเหยื่อซึ่งได้แก่ แมลงขนาดใหญ่, กิ้งก่า และสัตว์เล็ก ๆ เมื่อพบจะบินออกไปจับอย่างรวดเร็ว ทั้งพุ่งลงไปที่พื้นดินและบินไล่จับกลางอากาศ ชอบบินร่อนฉวัดเฉวียนเสมอ ทำรังในโพรงไม้หรือซอกหิน  

วางไข่ครั้งละ 2-4 ฟอง ใช้เวลาฟักเป็นตัว 17-20 วัน ลูกนกใช้เวลาประมาณ 30 วันอาศัยอยู่ในรังFry, C. Hilary (2003). "Rollers". In Perrins, Christopher. The Firefly Encyclopedia of Birds. Firefly Books. pp. 380–381. ISBN 1-55297-777-3. โดยในบางชนิด เมื่อโตแล้วแยกออกไปสร้างรังต่างหาก ยังมีพฤติกรรมกลับมาช่วยพ่อแม่ที่ให้กำเนิด เลี้ยงดูลูกนกที่เกิดใหม่ด้วย ดังนั้น ในรังบางครอกจะมีลูกนกที่เป็นเครือญาติกันเกิดพร้อม ๆ กันนกกตัญญู. ความรักระหว่างพ่อแม่ลูก หน้า 119, "โลกเร้นลับของสิ่งมีชีวิต" แปลโดย ขวัญนุช คำเมือง (พิมพ์ครั้งที่ 5 กรุงเทพฯ : นานมีบุ๊คส์ มกราคม 2543) ISBN 974-472-262-2

แพร่กระจายพันธุ์ในซีกโลกเก่า ได้แก่ ทวีปเอเชีย, แอฟริกา และยุโรป พบทั้งหมด 12 ชนิด ใน 2 สกุล สำหรับในประเทศไทยพบ 2 ชนิด

การจำแนก
ความสัมพันธ์ทางสายวิวัฒนาการในวงศ์นกตะขาบ (Coraciidae) จากการศึกษาระดับโมเลกุลที่ตีพิมพ์ในปี ค.ศ. 2018 โดยอูลฟ์ โยฮันสัน และยังระบุว่า 2 ชนิดย่อยของนกตะขาบดง (Eurystomus orientalis) เป็นญาติใกล้ชิดของ Eurystomus azureus มากกว่านกตะขาบดงเอง ซึ่งปัจจุบันยังไม่มีข้อสรุป

 สกุล 
วงศ์นกตะขาบ ประกอบด้วย 2 สกุล ดังนี้
สกุลภาพชนิด (เฉพาะที่ดำรงพันธุ์อยู่)สถานะCoracias สกุลนกตะขาบทุ่งframeless|95x95pxนกตะขาบปีกม่วง (Coracias temminckii)frameless|100x100pxนกตะขาบทุ่ง (Coracias affinis)นกประจำถิ่นของประเทศไทยแยกออกจาก Coracias benghalensisframeless|80x80pxนกตะขาบอินเดีย (Coracias benghalensis)link=https://en.wikipedia.org/wiki/File:European_Roller_(Coracias_garrulus)_(16475688389).jpg|80x80pxนกตะขาบยุโรป (Coracias garrulus)frameless|80x80pxนกตะขาบทุ่งเซเนกัล (Coracias abyssinicus)frameless|99x99pxนกตะขาบทุ่งอกสีม่วง (Coracias caudatus)frameless|113x113pxนกตะขาบม่วง (Coracias naevius)frameless|135x135pxนกตะขาบทุ่งหางบ่วง (Coracias spatulatus)frameless|80x80pxนกตะขาบหัวหงอก (Coracias cyanogaster)Eurystomus สกุลนกตะขาบดงframeless|80x80pxนกตะขาบดงคอฟ้า (Eurystomus gularis)link=https://en.wikipedia.org/wiki/File:Broad-billed_Roller,_Ankarafantsika,_Madagascar.jpg|80x80px|framelessนกตะขาบดงปากกว้าง (Eurystomus glaucurus)frameless|131x131px(ด้านหลัง)นกตะขาบดงสีคราม (Eurystomus azureus)frameless|80x80pxนกตะขาบดง (Eurystomus orientalis)นกประจำถิ่นของประเทศไทย
# เมฆาสัญจร
เมฆาสัญจร  เป็นหนังสือนวนิยายของผู้เขียนชาวอังกฤษเดวิด มิตเชลล์ ประกอบด้วยเรื่องย่อย 6 เรื่อง เล่าเรื่องกินเวลายาวนานตั้งแต่ยุคศตวรรษที่ 19 ไปจนถึงเรื่องราวหลังโลกล่มสลาย ได้รับรางวัล British Book Awards สาขานวนิยาย และรางวัลหนังสือแห่งปีของ Richard & Judy
หมวดหมู่:นวนิยาย
หมวดหมู่:บันเทิงคดีหลังพยากรณ์
# กฤษดา พงษ์รื่น
ประวัติ 
 กฤษฎา พงษ์รื่น เทพศิรินทร์รุ่น 27-30 (102)
ปัจจุบัน:เป็นพนักงานบริษัทไทยเบฟเวอเรจจำกัด(มหาชน) สำนักทรัพยากรบุคคล

 เกียรติประวัตินักเตะ 
 ศึกษาอยู่ที่โรงเรียนพระนารายณ์ จังหวัดลพบุรี ปี พ.ศ. 2524-2526 
 ศึกษาอยู่ที่โรงเรียนเทพศิรินทร์ ปี 2527-2529
 ศึกษาอยู่ที่มหาวิทยาลัยกรุงเทพ(นิเทศศสาตร์)ปี 2530-2534
 ศึกษาอยู่ที่สถาบันบัณฑิตพัฒนบริหารศาสตร์(นิด้า)ปี 2541-2543 (พัฒนาสังคม)และ ปี 2550-2552(ทรัพยากรมนุษย์)
 สโมสรฟุตบอลโอสถสภา(ถ้วย ข.ถ้วย ก.และเซมิโปรลีก)ปี 2530-2540
 สโมสรฟุตบอลมหาวิทยาลัยกรุงเทพ (ถ้วย ข. และดิวิชั่น 1)ปี 2541-2543
 สโมสรฟุตบอลตำรวจ (ดิวิชั่น 1) ปี 2543-2544
 สโมสรฟุตบอลดอนเมืองสัมพันธ์ (แชมป์ถ้วย ง.)ปี 2546-2547
 นักฟุตบอลเยาวชนทีมชาติไทยอายุไม่เกิน 16 ปี  (รอบคัดเลือกรอบ 10 ทีมสุดท้ายโซนเอเซียที่ประเทศไทย)
 เยาวชนทีมชาติไทยอายุไม่เกิน 19 ปี (รอบคัดเลือกโซนเอเซียที่ประเทศบังคลาเทศ)
 ทีมชาติไทย ชนะเลิศ เมอร์เดก้า เปสต้าสุกาน ที่ประเทศบรูไน พ.ศ. 2533
# ปริม บุนนาค
ปริม บุนนาค หรือ หม่อมปริม ยุคล ณ อยุธยา (13 กันยายน พ.ศ. 2466 – 4 กุมภาพันธ์ พ.ศ. 2564) เป็นหม่อมในพระเจ้าวรวงศ์เธอ พระองค์เจ้าภาณุพันธุ์ยุคล และเป็นอดีตนักแสดง

ประวัติ
หม่อมปริม ยุคล ณ อยุธยา เป็นธิดาของพระยานิพัทธ์กุลพงศ์ (ชิน บุนนาค) กับคุณหญิงเปลื้อง บุนนาค และเป็นหลานปู่ของพระยาประภากรวงศ์วรวุฒิภักดี (ชาย บุนนาค) เกิดเมื่อวันที่ 13 กันยายน พ.ศ. 2466 เข้าศึกษาที่โรงเรียนผดุงดรุณี และโรงเรียนมิชชันนารีพระคริสตธรรม จบระดับชั้นประถมศึกษา บิดาให้ออกจากโรงเรียนมาอยู่บ้าน โดยเป็นครูสอนวิชาต่าง ๆ ให้ เริ่มหัดพิมพ์ดีดตั้งแต่เด็กจนพิมพ์ภาษาอังกฤษได้ และช่วยบิดาพิมพ์จดหมายโต้ตอบกับชาวต่างประเทศ

หม่อมปริมเริ่มเข้าสู่วงการการแสดงเมื่ออายุประมาณ 16 ปี ได้แสดงภาพยนตร์ไทยเรื่อง "วันเพ็ญ" เป็นภาพยนตร์ขาวดำ 35 มิลลิเมตร เสียงในฟิล์ม กำกับการแสดงโดยพระเจ้าวรวงศ์เธอ พระองค์เจ้าภาณุพันธุ์ยุคล และมีชาญ บุนนาค พี่ชาย เป็นผู้กำกับเสียง มีสนิท พุกประยูร เป็นพระเอก และประสบความสำเร็จสำหรับภาพยนตร์ไทยในสมัยนั้น ต่อมาได้แสดงละครการกุศลให้กับจุฬาลงกรณ์มหาวิทยาลัย และมูลนิธิราชประชาสมาศัยในพระบรมราชูปถัมภ์ เรื่อง "ฟ้าแจ้งจางปาง" 

ในปีต่อมาเธอได้สมรสกับพระเจ้าวรวงศ์เธอ พระองค์เจ้าภาณุพันธุ์ยุคล หลังจากสงครามโลกครั้งที่สอง ไม่มีพระโอรสธิดาด้วยกัน

หม่อมปริม ยุคล ณ อยุธยา ถึงแก่อนิจกรรมเมื่อวันที่ 4 กุมภาพันธ์ พ.ศ. 2564 สิริอายุ 97 ปี วันที่ 6 กุมภาพันธ์ พ.ศ. 2564 พระบาทสมเด็จพระวชิรเกล้าเจ้าอยู่หัวโปรดเกล้าฯพระราชทานน้ำหลวงอาบศพและสวดอภิธรรม ณ วัดประยุรวงศาวาสวรวิหาร

ต้นตำรับลูกชุบ
หม่อมปริมเปิดร้านเสริมสวยชื่อ "โมฬี" และมีฝีมือในการทำอาหารคาวหวาน หลายอย่าง เนื่องจากชีวิตในวัยเด็กเคยอยู่บ้านเจ้าจอมพิศว์ ในรัชกาลที่ 5 ซึ่งมีศักดิ์เป็นทวด เคยช่วยงานประดิษฐ์และแกะสลักผลไม้ ทำขนมปั้นขลิบ และขนมลูกชุบ เป็นต้น เมื่อมีการประกวดการทำขนมลูกชุบในงาน "เคหสงเคราะห์" ของการเคหะแห่งชาติ ซึ่งจัดขึ้นครั้งแรกที่สวนอัมพร ประมาณปี พ.ศ. 2496 หม่อมปริมได้ส่งขนมลูกชุบฝีมือของตนเองเข้าประกวดและได้รับรางวัลที่ 1 หลังจากนั้นได้ทำขนมลูกชุบเป็นงานอดิเรกฝากขายที่ร้านอาหารสุโขทัย เมื่อมีคนรู้จักสั่งมากขึ้นจึงรับทำตามสั่งอย่างเดียว ส่วนใหญ่จะปั้นเป็นรูปผลไม้ต่าง ๆ โดยจดจำสูตรจากย่าคือคุณหญิงชื่น นอกจากนี้ยังทำท็อฟฟี่กะทิจากสูตรของมารดาคือคุณหญิงเปลื้อง

ผลงาน

 การแสดงภาพยนตร์ 
 วันเพ็ญ คู่กับ สนิท พุกประยูร
 ฟ้าแจ้งจางปาง

 การสร้างภาพยนตร์ 

 คนมีคาว (2521) สรพงศ์, นัยนา, เนาวรัตน์
# นกตะขาบดง
นกตะขาบดง  นกขนาดเล็กชนิดหนึ่ง ในวงศ์นกตะขาบ (Coraciidae)

มีขนาดเล็กกว่านกตะขาบทุ่ง (Coracias affinis) ซึ่งเป็นนกตะขาบ 1 ใน 2 ชนิดที่พบได้ในประเทศไทย ตะขาบ ๒	น. ตามพจนานุกรมฉบับราชบัณฑิตยสถาน พ.ศ. 2542เป็นนกที่มีลำตัวสีดำ จะงอยปากสีแดง เมื่อเพ่งในระยะใกล้จะเห็นลำตัวเป็นสีน้ำเงินเหลือบเขียวเข้ม ขณะที่บินจะปรากฏเป็นสีเงินที่บริเวณโคนปีกด้านนอก ขณะที่ยังเป็นนักวัยอ่อนจะมีลำตัวสีหม่น

พบกระจายพันธุ์ในทวีปเอเชียด้านเอเชียตะวันออก จนถึงตอนเหนือของออสเตรเลีย (มีทั้งหมด 10 ชนิดย่อย-ดูในตาราง)จาก itis.govในประเทศไทยพบได้ทุกภาค ยกเว้นภาคกลางและภาคอีสาน อาศัยทั้งในป่าเบญจพรรณ, ป่าทุติยภูมิ, บริเวณชายป่าดงดิบที่เป็นพื้นที่โล่ง พบได้ตั้งแต่พื้นที่ราบจนถึงความสูงระดับ 1,000 เมตรจากระดับน้ำทะเล

จัดเป็นสัตว์ป่าคุ้มครองในประเทศไทยนกตะขาบดง
# ปลาแซลมอนซ็อกอาย
ปลาแซลมอนซ็อกอาย หรือ ปลาแซลมอนแดง  เป็นปลาน้ำกร่อยชนิดหนึ่ง จำพวกปลาแซลมอน พบในตอนเหนือของมหาสมุทรแปซิฟิกและแม่น้ำที่ไหลสู่บริเวณดังกล่าว และพบประชากรจำนวนหนึ่งในแหล่งน้ำบนแผ่นดินซึ่งไม่ไหลออกสู่ทะเล โดยรู้จักกันในชื่อ kokanee หรือ "ปลาเทราต์สีเงิน" ปลาแซลมอนแดงเป็นปลาในสกุลปลาแซลมอนแปซิฟิกที่พบได้มากเป็นอันดับสามรองจากปลาแซลมอนสีชมพู (O. gorbuscha) และปลาแซลมอนชัม (O. keta) 

โดยที่คำว่าชื่อ "Sockeye" แผลงมาจาก suk-kegh  ซึ่งเป็นชื่อในภาษาแฮลโคเมเลม ซึ่งเป็นภาษาของชนพื้นเมืองที่อาศัยตามแนวแม่น้ำเฟรเซอร์ตอนล่าง โดยคำว่า Suk-kegh หมายถึง "ปลาสีแดง" เนื่องจากปลาแซลมอนซ็อกอายตัวผู้ จะเปลี่ยนสีลำตัวเป็นสีแดงเข้มและส่วนหัวมีโหนกในฤดูผสมพันธุ์หน้า 18 คอลัมน์ ADVISOR'S ที่ปรึกษา โดย จอม ปัทมคันธิน, นิตยสาร Aquarium Biz ฉบับที่ 28 ปีที่ 2 ประจำเดือนตุลาคม 2012
# อันดับนกตะขาบ
อันดับนกตะขาบ เป็นอันดับของนกขากรรไกรแบบใหม่อันดับหนึ่ง ใช้ชื่ออันดับว่า Coraciiformes 

โดยที่คำว่า "Coraciiformes" นั้น หมายถึง "เหมือนนกเรเวน" หรืออีกบริบทคือ "อีกา" (อีกาจัดเป็นนกเกาะคอน) โดยมาจากคำว่า "Corax" ในภาษาละติน มีความหมาย "อีกา" และคำว่า "Forma" หมายถึง "รูปแบบ" ซึ่งเป็นคำลงท้ายในการตั้งชื่อทางวิทยาศาสตร์ เนื่องจากเป็นนกที่มีลักษณะคล้ายกับอีกา

เป็นนกที่มีขนาดเล็กจนถึงขนาดใหญ่ มีลักษณะโดยร่วมกัน คือ จะงอยปากมีหลายรูปแบบ คือ ปากตรง ปากแบนข้าง ปากโค้ง ปากเป็นรูปขอ รูจมูกไม่ทะลุถึงกันเพราะมีผนังกั้น หางยาวปานกลางจนถึงยาวมาก ปลายหางมนหรือเป็นหางตัด ปีกยาวปานกลางจนถึงยาวมาก ปลายปีกมักแหลม ขนปลายปีกมี 10-11 เส้น มีขนกลางปีกเส้นที่ 5 ยกเว้นในบางชนิด ขายาวปานกลางหรือขาสั้น แข้งสั้น หน้าแข้งด้านหน้าปกคลุมด้วยเกล็ดขนาดใหญ่แบบเกล็ดซ้อน โดยเกล็ดแต่ละชิ้นมีขนาดไม่เท่ากัน นิ้วหลังสั้นกว่านิ้วหน้า โคนนิ้วเป็นแบบนิ้วติด ยกเว้นในบางวงศ์ แกนขนรองมีขนาดเล็กหรือไม่มี หัวอาจมีหงอนหรือมีขนก็ได้ 

มีพฤติกรรมทำรังตามโพรงไม้หรือโพรงดินตามริมฝั่งแม่น้ำ ไข่มีเปลือกสีขาวหรือสีน้ำเงิน วางไข่ครั้งละ 2-8 ฟอง ลูกนกแรกเกิดไม่สามารถที่จะเดินหรือช่วยเหลือตัวเองได้ กินผลไม้เป็นอาหารหลัก และเสริมด้วยสัตว์ขนาดเล็ก ๆ เช่น หนู หรือกิ้งก่า และแมลงต่าง ๆ พบกระจายพันธุ์อยู่แทบทุกภูมิภาคของโลก ยกเว้นเกาะฮาวาย

ประกอบไปด้วยวงศ์ทั้งหมด 11 วงศ์ โดยนกที่เป็นที่รู้จักกันดีในอันดับนี้ ได้แก่ นกเงือก (Bucerotidae) ซึ่งเป็นนกที่มีหงอนบนหัวและมีขนาดใหญ่, นกตะขาบ (Coraciidae), นกกะรางหัวขวาน (Upupidae), นกกระเต็น (Alcedinidae) เป็นต้น (แต่ในบางข้อมูลจะจัดนกเงือก, นกกระเต็น และนกกะรางหัวขวาน แยกออกเป็นอันดับต่างหาก)อันดับนกตะขาบ

ในประเทศไทย พบทั้งสิ้น 5 วงศ์ ประมาณ 38 ชนิดWalters, Michael P. (1980). Complete Birds of the World. David & Charles PLC. ISBN 0715376667.  Fry, C. Hilary; Fry, Kathie and Harris, Alan (1992). Kingfishers, Bee-eaters and Rollers. London: Christopher Helm. ISBN 0-7136-1410-8.
# วิคเตอร์ เฮอร์มันส์
วิคเตอร์ เฮอร์มันส์ (17 มีนาคม ค.ศ. 1953 –) เป็นอดีตนักฟุตซอลชาวดัตช์ และเป็นอดีตผู้ฝึกสอนให้แก่นักกีฬาฟุตซอลทีมชาติไทยsportv.globo.com/ Comandada pelo holandês Victor Hermans, Tailândia quer surpreender  เขาเป็นผู้มีผลงานโดดเด่นจากการช่วยให้ฟุตซอลทีมชาติไทยได้ตำแหน่งรองแชมป์ของเอเชีย รวมถึงช่วยให้ทีมฟุตซอลไทยสามารถเข้าสู่รอบ 2 ในการแข่งขันฟุตซอลชิงแชมป์โลกได้เป็นครั้งแรกในประวัติศาสตร์"บิ๊กแป๊ะ"ยัน"เฮอร์มันส์"คุมไทยต่อ-ลั่น 4 ปีข้างหน้าทะลุถึงรอบ 8 ทีมฟุตซอลโลก

 ประวัติ 
วิคเตอร์ เฮอร์มันส์ ทำหน้าที่เป็นผู้ฝึกสอนให้แก่นักกีฬาฟุตซอลทีมชาติไทยครั้งแรก ในวันที่ 2 มีนาคม ค.ศ. 2012'วิคเตอร์' เข้มลงคุมฟุตซอล พอใจเด็กมุ่งมั่น - ข่าวไทยรัฐออนไลน์ และเป็นผู้ดำเนินการฝึกซ้อมแก่นักกีฬาฟุตซอลไทยในแข่งขันฟุตซอลชิงแชมป์โลก 2012“วิคเตอร์ เฮอร์มันน์” ลั่น “ขุนพลโต๊ะเล็กช้างศึก” ต้องสู้ - เดลินิวส์ ซึ่งในการเตรียมพร้อม เขาได้ให้ความสำคัญต่อเกมรับที่ยังเล่นแบบไม่เป็นระบบ แต่ในขณะเดียวกันเขาก็เปิดเผยว่านักเตะไทยสามารถทำเกมรุกได้ดีมาก แต่ยังคงต้องการเพิ่มประสิทธิภาพให้มากกว่าเดิม'วิคเตอร์' คุมเข้มโต๊ะเล็กทีมชาติ เน้นเกมรับ เผยยังคุมโซนไม่เป็นระบบ - ข่าวไทยรัฐออนไลน์ ซึ่งในเวลาต่อมา ทีมไทยสามารถชนะฟุตซอลทีมชาติคอสตาริกา 3-1 ประตู โดยวิคเตอร์ยังได้แสดงความชื่นชมต่อผู้เล่นในเกมรับจากการแข่งขันครั้งนี้เฮอร์มันส์ชี้ไทยชนะเพราะซ้อมหนัก โค้ชคอสตาริกายกอาร์มสุดเจ๋ง แม้ว่าในภายหลังทีมไทยจะแพ้ต่อฟุตซอลทีมชาติปารากวัย 2-3 ประตู แต่วิคเตอร์ก็ยังคงมีความมั่นใจว่าทีมไทยจะมีโอกาสผ่านเข้ารอบสูงSport - Manager Online - เฮอร์มันส์ มั่นเข้ารอบ เผยเหตุไม่เล่นพาวเวอร์เพลย์"เฮอร์มันส์"มั่นใจโต๊ะเล็กไทยเข้ารอบ 2 - เดลินิวส์วิคเตอร์รับแนวรับไทยพลาดง่ายทำพ่ายปารากวัยฟุตซอลโลกนัดท้าย โดยในที่สุด ทีมฟุตซอลไทยสามารถเข้าสู่รอบ 16 ทีมสุดท้ายได้เป็นครั้งแรกในประวัติศาสตร์ ซึ่งได้พบกับทีมฟุตซอลอันดับ 1 ของโลกอย่างฟุตซอลทีมชาติสเปนในเวลาต่อมา โดยเขาได้เปิดเผยว่าเกินเป้าหมายที่วางไว้เฮอร์มันส์ไม่กังวลขาด 2 แข้งหลักดวลสเปน ชี้ที่ 1 ของโลกก็แพ้ได้ - SMMOnlineไม่มีอะไรจะเสีย!วิคเตอร์ชี้โต๊ะเล็กไทยไม่กดดันลุ้นเซอร์ไพร์ปราบกระทิง หลังจากการแข่งขัน วิคเตอร์ได้เปิดเผยว่าตนได้ทำสัญญาอยู่กับทีมชาติไทยจนถึง ค.ศ. 2014 ที่ซึ่งเขาจะอยู่เพื่อพัฒนาวงการฟุตซอลไทยต่อไป รวมถึงมีความพยายามที่จะให้นักเตะรุ่นใหม่ขึ้นมาเป็นกำลังสำคัญในอนาคต

นอกจากนี้ เขายังได้รับมอบหมายคุมทีมฟุตซอลไทยใน 2 รายการใหญ่ ทั้งเอเชียนอินดอร์-มาร์เชียลอาร์ทเกมส์ 2013 ที่จะจัดขึ้น ณ ประเทศเกาหลีใต้ รวมถึงซีเกมส์ 2013 ที่จะจัดขึ้น ณ ประเทศพม่าอัดฉีดโต๊ะเล็ก ประทับใจแฟน 'เฮอร์แมน'ทำทีมต่อ ศึกใหญ่ไปเกาหลีใต้ - ไทยรัฐ

 เกียรติประวัติ 
 ค.ศ. 1989 - รองชนะเลิศ ฟุตซอลชิงแชมป์โลก 1989bestsports.com.br/ 
 ค.ศ. 1989 - ผู้เล่นทรงคุณค่า ฟุตซอลชิงแชมป์โลก 1989pt.fifa.com/  A Copa do Mundo de Futsal em números สัมภาษณ์แรกสุดหวาน เฮอร์มันส์ ชูฟุตซอลช้างศึกสุดเจ๋ง ลั่นพาไทยหวนติดท็อปเท็น
# สมาชิกสภาผู้แทนราษฎรจังหวัดนครจัมปาศักดิ์
สมาชิกสภาผู้แทนราษฎรจังหวัดนครจัมปาศักดิ์

 ประวัติศาสตร์ 

 เขตการเลือกตั้ง 

 การเลือกตั้ง  เขตการเลือกตั้ง  จำนวน ส.ส.  พ.ศ. 2481เขตเลือกตั้งที่ 1 : ทั้งจังหวัด  1 คน (เขตละ 1 คน)

 รายนามสมาชิกสภาผู้แทนราษฎรแบบแบ่งเขต 

 ชุดที่ 3 ; พ.ศ. 2481 
 ชุดที่  การเลือกตั้ง  เขตเลือกตั้งที่ 1 ชุดที่ 3  พ.ศ. 2481 นายสอน บุตโรบล (เลือกตั้งเพิ่มเติม)

ดูเพิ่ม
 สภาผู้แทนราษฎรไทย ชุดที่ 3

นครจัมปาศักดิ์
หมวดหมู่:การเมืองไทย
หมวดหมู่:จังหวัดนครจัมปาศักดิ์
# สมาชิกสภาผู้แทนราษฎรจังหวัดลานช้าง
สมาชิกสภาผู้แทนราษฎรจังหวัดลานช้าง

 ประวัติศาสตร์ 

 เขตการเลือกตั้ง 

 การเลือกตั้ง  เขตการเลือกตั้ง  จำนวน ส.ส.  พ.ศ. 2481เขตเลือกตั้งที่ 1 : ทั้งจังหวัด  1 คน (เขตละ 1 คน) มกราคม พ.ศ. 2489

 รายนามสมาชิกสภาผู้แทนราษฎรแบบแบ่งเขต 

 ชุดที่ 3–4 ; พ.ศ. 2481–2489 

 ชุดที่  การเลือกตั้ง  เขตเลือกตั้งที่ 1 ชุดที่ 3  พ.ศ. 2481 นายสังคม ริมทอง ชุดที่ 4  มกราคม พ.ศ. 2489นายสังคม ริมทอง สิงหาคม พ.ศ. 2489- (เลือกตั้งเพิ่มเติม)

ดูเพิ่ม
 สภาผู้แทนราษฎรไทย ชุดที่ 3
 สภาผู้แทนราษฎรไทย ชุดที่ 4

ลานช้าง
หมวดหมู่:การเมืองไทย
หมวดหมู่:จังหวัดลานช้าง
# โทโยโกะอิน
โทโยโกะอิน  เป็นกลุ่มธุรกิจโรงแรมระดับกลางในประเทศญี่ปุ่น ก่อตั้งขึ้นใน ค.ศ. 1986 และขยายสาขาอย่างรวดเร็วในช่วงคริสต์ทศวรรษ 1990 มีสำนักงานใหญ่บริเวณย่านคามาตะ เขตโอตะ กรุงโตเกียว ปัจจุบันมีสาขาในญี่ปุ่นและเกาหลีใต้"Hotel List ," Toyoko Inn

thumb|none|สำนักงานใหญ่โทโยโกะอิน
# นกกระเต็นปักหลัก
นกกระเต็นปักหลัก  นกชนิดหนึ่ง ในวงศ์นกกระเต็นปักหลัก (Cerylidae) ถือเป็นเพียงชนิดเดียวเท่านั้นที่อยู่ในสกุล Ceryle

มีลักษณะทั่วไป คือ จะงอยปากยาวสีดำ หน้าและคางสีขาว มีแถบดำลากจากโคนปากผ่านตามาถึงท้ายทอย กระหม่อมสีดำมีขนยาวบริเวณหัวเป็นพู่เล็ก ๆ มีขนปกคลุมลำตัวสีขาว มีแถบดำ บริเวณเหนือหน้าอกและมีเส้นสีดำ ที่ใต้แถบสีดำ ปีกสีดำ ขอบและปลายขนปีกเป็นสีขาวคล้ายเกล็ดยาวสีขาว มีแถบดำใหญ่ก่อนถึงปลายหาง ขามีสีดำ ขนาดโตเต็มที่ยาวประมาณ 30 เซนติเมตร ตัวผู้มีแถบดำที่หน้าอก 2 แถบ ขณะที่ตัวเมียแถบดังกล่าวมีแค่ 1 แถบและไม่ต่อเนื่อง (แบ่งออกได้เป็น 5 ชนิดย่อย-ดูในตาราง)

พบกระจายพันธุ์ตั้งแต่ภูมิภาคแอฟริกาใต้สะฮาราและเอเชียใต้ ตั้งแต่ตุรกีถึงอินเดียและจีน ในประเทศไทยถือเป็นนกประจำถิ่นที่พบได้ทั่วไปตามริมแม่น้ำ, คลอง หรือทะเลสาบ โดยเฉพาะในภาคกลางและภาคเหนือ

นกกระเต็นปักหลักส่งเสียงร้องสั้น ๆ ว่า "ชิชิริ-ชิชิริ" มีความสามารถกระพือปีกบินอยู่กับที่ในอากาศก่อนที่จะพุ่งตัวลงน้ำลงไปจับปลาได้ นกกระเต็นปักหลัก

ในประเทศไทยจัดเป็นสัตว์ป่าคุ้มครองสัตว์ป่าคุ้มครอง

 รูปภาพ
# นกกระเต็นเฮอร์คิวลิส
นกกระเต็นเฮอร์คิวลิส  เป็นนกกระเต็นชนิดหนึ่ง ในวงศ์นกกระเต็นน้อย (Alcedinidae) 

นับเป็นนกระเต็นที่มีการกระจายพันธุ์ที่กว้างขวางในประเทศแถบเอเชีย เช่น อินเดีย, เนปาล, ภูฏาน, บังกลาเทศ, พม่า, ไทย, เวียดนาม, ลาว และจีน 

สำหรับในประเทศไทย ถือเป็นนกอพยกที่หายากมาก ในประเทศไทยมีรายงานพบที่ด้านตะวันตกของภาคเหนือ แต่ก็มีรายงานพบที่แม่น้ำโขง ที่อำเภอเชียงแสน จังหวัดเชียงราย และที่อุทยานแห่งชาติดอยผาห่มปก จังหวัดเชียงใหม่ แม้ว่านกกระเต็นเฮอร์คิวลิสจะเป็นนกที่ถิ่นกระจายพันธุ์ที่กว้าง แต่ถิ่นที่อาศัยกลับถูกจำกัดแคบ ๆ ตามแนวลำน้ำเท่านั้นซึ่งมักถูกบุกรุกและยึดครอง ประกอบกับมีจำนวนประชากรที่น้อย จึงเป็นนกที่หาตัวพบเห็นได้ยากมาก 

ในประเทศไทยมีตัวอย่างอ้างอิงของนกกระเต็นเฮอร์คิวลิสเพียงตัวอย่างเดียวเท่านั้น เป็นตัวอย่างนกตัวเมีย เก็บโดย นายกิตติ ทองลงยา
จากบริเวณป่าริมน้ำ อำเภอเชียงแสน จังหวัดเชียงราย เมื่อวันที่ 21 พฤศจิกายน พ.ศ. 2515 ปัจจุบันตัวอย่างอ้างอิงนี้ถูกเก็บรักษาไว้ที่ศูนย์รวบรวมตัวอย่างอ้างอิงทางชีววิทยา สถาบันวิจัยวิทยาศาสตร์และเทคโนโลยีแห่งประเทศไทย  (วว.) เป็นตัวอย่าง หมายเลข CTNRC 53-331ลักขณา ปราการเสรี และนิเวช นาดี. 2543. ฐานข้อมูลตัวอย่างนกในศูนย์รวบรวมตัวอย่างอ้างอิงทางชีววิทยา. สถาบันวิจัยวิทยาศาสตร์และเทคโนโลยีแห่งประเทศไทย, กรุงเทพฯ. 213 น.
Lekagul, B. & P. D. Round. 1991. A guide to the Birds of Thailand. Saha Karn Bhaet Co., Ltd., Bangkok. 457 pp.
Robson, C. 2002. Birds of South-East Asia. New Holland Publishers, Ltd., London. 504 pp.
Round, P. D. & R. Jukmongkol. 2003.  Recent Reports, late October 2002-February 2003. BCST Bulletin, 20 (4) : 10-20.
BirdLife International. 2001. Threatened birds of Asia: the BirdLife International Red Data Book. Cambridge, UK: BirdLife International.
Sanguansombat, W. 2005. Thailand Red Data: Birds. Office of Natural Resources and Environmental Policy and Planning. Bangkok, Thailand. 158 pp.

จัดเป็นสัตว์ป่าคุ้มครองในประเทศไทยสัตว์ป่าคุ้มครอง
# สมาชิกสภาผู้แทนราษฎรจังหวัดพระตะบอง
สมาชิกสภาผู้แทนราษฎรจังหวัดพระตะบอง

 ประวัติศาสตร์ 

 เขตการเลือกตั้ง 

 การเลือกตั้ง  เขตการเลือกตั้ง  จำนวน ส.ส. พ.ศ. 2481เขตเลือกตั้งที่ 1 : ทั้งจังหวัด  1 คน (เขตละ 1 คน) พ.ศ. 2489 · เขตเลือกตั้งที่ 1 : อำเภอเมืองพระตะบอง · เขตเลือกตั้งที่ 2 : อำเภอไพลิน, อำเภอพรหมโยธี, อำเภอรณนภากาศ และอำเภอมงคลบุรี 2 คน (เขตละ 1 คน)

 รายนามสมาชิกสภาผู้แทนราษฎรแบบแบ่งเขต 

 ชุดที่ 3 ; พ.ศ. 2481 
 ชุดที่  การเลือกตั้ง  เขตเลือกตั้งที่ 1 ชุดที่ 3  พ.ศ. 2481 นายชวลิต อภัยวงศ์ (เลือกตั้งเพิ่มเติม)

 ชุดที่ 4 ; พ.ศ. 2489 

 เขต   ชุดที่ 4มกราคม พ.ศ. 2489สิงหาคม พ.ศ. 2489เลือกตั้งเพิ่มเติม 1 นายชวลิต อภัยวงศ์ นายสวาสดิ์ อภัยวงศ์ (เลือกตั้งเพิ่มเติม) 2-พระพิเศษพาณิชย์ (เลือกตั้งเพิ่มเติม)

 รูปภาพ
# สมาชิกสภาผู้แทนราษฎรจังหวัดพิบูลสงคราม
สมาชิกสภาผู้แทนราษฎรจังหวัดพิบูลสงคราม

 ประวัติศาสตร์ 

 เขตการเลือกตั้ง 

 การเลือกตั้ง  เขตการเลือกตั้ง  จำนวน ส.ส. พ.ศ. 2481เขตเลือกตั้งที่ 1 : ทั้งจังหวัด 1 คน (เขตละ 1 คน) พ.ศ. 2489

 รายนามสมาชิกสภาผู้แทนราษฎรแบบแบ่งเขต 

 ชุดที่ 3 ; พ.ศ. 2481 
 ชุดที่  การเลือกตั้ง  เขตเลือกตั้งที่ 1 ชุดที่ 3  พ.ศ. 2481 นายประยูร อภัยวงศ์ (เลือกตั้งเพิ่มเติม)

 ชุดที่ 4 ; พ.ศ. 2489 

 เขต   ชุดที่ 4มกราคม พ.ศ. 2489สิงหาคม พ.ศ. 2489เลือกตั้งเพิ่มเติม 1 นายประยูร อภัยวงศ์นายญาติ ไหวดี (เลือกตั้งเพิ่มเติม)

 รูปภาพ